Publication: Magyar Közlöny
Issue: MK-1999-51 (Year: 1999, Number: 51)
Era: 1990-2004
Section: 1998. évi XC. törvény (a továbbiakban: Kvt.) a központi
Paragraph Index: 527

1. Az Alkotmány 44/A. §-a állapítja meg az önkormányzatok alapjogait, kimondja — többek között —, hogy a helyi képviselő-testület önkormányzati ügyekben önállóan szabályoz és igazgat [(1) bekezdés a) pont], bevételeivel önállóan gazdálkodik [(1) bekezdés b) pont], törvényben meghatározott feladatainak ellátásához megfelelő saját bevételre jogosult, továbbá e feladatokkal arányban álló állami támogatásban részesül [(1) bekezdés c) pont]. Az Alkotmány 44/C. §-a szerint az önkormányzatok alapjogai a jelenlévő országgyűlési képviselők kétharmadának szavazatával elfogadott törvényben korlátozhatók. Az Alkotmány a helyi önkormányzatok tekintetében azokat az alapvető garanciális szabályokat tartalmazza, amelyek az önkormányzatok önrendelkezésének alkotmányos védelmét hivatottak biztosítani. Az Alkotmánybíróság több határozatában értelmezte az Alkotmányban szabályozott önkormányzati alapjogok tartalmát, jellegét [pl.

Source: https://magyarkozlony.hu/hivatalos-lapok/e7ace75f8b12bcc59ad9a8edfabefd3e17271c71/dokumentumok/e6d434530660f0c0ba1b14882dc69ec05179378d/letoltes